કેન્દ્રીય શીપીંગ મંત્રી મનસુખભાઈ માંડવિયાએ જણાવ્યું હતું કે, ભાવનગર શહેર-જિલ્લામાં વર્ષોથી પ્લાસ્ટીક ઉદ્યોગ કાર્યરત છે. આ ઉદ્યોગ આવનારા સમયમાં વધુને વધુ પ્રગતિ કરે તે માટે કેન્દ્ર સરકારે ભાવનગરમાં પ્લાસ્ટીક પાર્ક બનાવવાનો નિર્ણય કર્યો છે. જે અંગેની દરખાસ્ત જીતુભાઈ વાઘાણીએ કેન્દ્ર સરકારને મોકલી હતી. જે મંજુર કરવામાં આવી છે. પ્લાસ્ટીક ઉદ્યોગ ક્ષેત્રે મોટુ હબ બનશે. કારણ કે દહેજમાં પ્લાસ્ટીક પોલીમરનું મોટા પ્રમાણમાં ઉત્પાદન થાય છે. આ રો મટીરીયલ્સ દહેજથી દરિયાઈ માર્ગે ભાવનગર પહોંચશે અને જે થકી ઉદ્યોગ વિકાસ પામશે.